钦定古今图书集成/明伦汇编/氏族典/第385卷 > 李公逸
## 钦定古今图书集成/明伦汇编/氏族典/第385卷 > 李公逸

按《唐书李公逸传》：公逸与族弟善行居雍丘，以才雄
为众所归，始附王世充，策其必败，乃献款。高祖因其
地置杞州，即拜总管，封阳夏郡公，以善行为刺史。世
充遣其弟攻之，公逸使善行守身入朝言状。至襄城，
为贼逻送洛阳，世充曰：“‘君越郑臣唐，何哉’？答曰：‘我于
天下，唯闻有唐’。贼怒，斩之，善行亦死。”